Imtella' Marzu 20, 2021 Franza u l-Polonja reġgħu daħlu lockdowns parzjali billi ż-żewġ pajjiżi qed jaffaċċjaw żieda qawwija fil-każi tal-Covid-19. Mal-21 miljun persuna f'16-il żona ta' Franza, fosthom il-kapitali Pariġi, qed jintlaqtu mir-restrizzjonijiet. Il-pajjiż jinsab f'riskju tat-tielet mewġa tal-virus. Fil-Polonja, ħwienet, lukandi, faċilitajiet sportivi u tal-kultura se jibqgħu magħluqa għal tliet ġimgħat. Dan il-pajjiż qed jaffaċċja l-ogħla rata ta' każi ġodda min-Novembru. Il-każi tal-Coronavirus qed jiżdiedu b'rata għolja fil-Ġermanja wkoll. Il-Kanċillier Angela Merkel wissiet li l-pajjiż x'aktarx se jkollu jerġa' jdaħħal miżuri ta' lockdown.